Document ID: /roh_data/filtered/fineweb-2-filterrobots_roh.jsonl.gz/59983

En connex cun l’affera da corrupziun da las firmas Petrobras ed Odebrecht paja la Svizra enavos 365 milliuns francs. Il ultims radund 9 milliuns sajan vegnids transferids la fin da mars a las persunas donnegiadas, ha communitgà la procura publica federala, suenter in inscunter cun la procuratura generala brasiliana.
L’autoritad haja entant confiscà facultads da 700 milliuns francs en Svizra. Plinavant sajan pendents radund 70 proceduras penalas. Duas da questas sa drizzan cunter bancas svizra.
RR novitads 11:00